ROMANO Pontifici suggestum est a viris fidelibus, vt sua auctoritate Patrem Odilonem Cluniensis Monasterij Abbatem (post obitum Burchardi Archiepiscopi Lugdunensis) eligeret consecrari Pontificem: Sic enim totius cleri ac plebis optans acclamabat deuotio. Qui protinus mittens eidem Patri pallium simul  annulum, imperauit eumdem prædictæ ciuitatis fore Archiepiscopum. Sed vir religiosus suæ humilitatis attendens propositum, omnimodis renuit fieri. Pallium  annulum suscipiens, illi, qui Deo dignus existeret, reseruauit futuro Pontifici eiusdem Sedis.